Vyf vas vir renosterstroperyArgieffoto Kol. Sabata Mokgwabone, woordvoerder van die polisie, het gesê die vyf verdagtes, tussen 21 en 42 jaar oud, sal Maandag in die Stilfontein-landdroshof verskyn. Volgens Mokgwabone is die verdagtes Donderdag by ŉ huis in Khuma, naby Stilfontein, in hegtenis geneem. “Die polisie het die verdagtes se motor agtervolg tot by die huis en dit deurgesoek. Die polisie het ŉ jaggeweer, knaldemper, pistool en ammunisie in die voertuig gevind.” Volgens Mokgwabone is ŉ sesde verdagte reeds op 3 Mei in hegtenis geneem en hy het Donderdag in die hof verskyn. Sy saak is tot 12 Mei uitgestel.